Vau 1871 bis 1874 is a am Strampferschn Theata in Wean engagiat gwen und is do mit da Gallmeyer Josfin aum Aufaung in klanan Roin auftreten. Do is a noch und noch vom jungan Buffo und Gsaungskomika zum geniäun Charaktadoastöla greift. 1874 is a vau da Geistinger Marie und vaum Steiner Max auns Theater an der Wien engagiat wuan, wora 22 Joa bliem is und seine gresstn Eafoige gfeiat hod. Danoch is a auf oin wichtign Bühnen vau Wean auftredn und hod aa zoireiche Gostspü in Deitschland gem, vau Hamburg bis Berlin.